Diari Oficial de la Generalitat Valenciana


Sumari del DOGV 4192, del 18-02-2002 (2002/1196)

Informació pública sobre la subestació transformadora de 220/20 kV denominada ST Sogorb i estudi d'impacte ambiental. Expedient ATASCT/2001/106.
------------------------------------------------------------------------------------------------------------------------------------------------

### Dades del document

Número de DOGV
:   4192

Data del DOGV
:   18-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1196


Organisme emissor
:   Conselleria d'Innovació i Competitivitat

Tipus de document
:   Anunci

Informació pública sobre la subestació transformadora de 220/20 kV denominada ST Sogorb i estudi d'impacte ambiental. Expedient ATASCT/2001/106. [2002/X1196]
  
Tot complint el que prescriuen la Llei 54/1997, de 27 de novembre; el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; la Llei 2/1989, de 3 de març, de la Generalitat Valenciana, d'Impacte Ambiental (DOGV de 8 de març de 1989); i el Reial Decret 162/1990, de 15 d'octubre, se sotmet a informació pública la petició d'una instal·lació elèctrica les característiques principals de la qual s'assenyalen a continuació:
  
- Titular i adreça: Iberdrola Distribución Eléctrica, SAU, avinguda dels Germans Bou núm. 239, a Castelló de la Plana (12401).
  
- Lloc on s'establirà la instal·lació: av. Mediterrani a Segorbe (Castelló).
  
- Principals característiques de la subestació transformadora de 220/20 kV denominada ST Sogorb.
  
- Un sistema de 220 kV d'intempèrie amb una configuració de doble barra i capacitat per a 8 posicions de les quals es posaran en servei en aquesta fase un total de quatre, dues de línia, una de transformador i l'enllaç de barres.
  
- Un sistema de 20 kV esquema de simple barra tipus interior en cel·les d'aïllament en aire compost per 13 posicions, huit de línia, una de transformador, una de serveis auxiliars, una de bateria de condensadors, una d'amidament i una de partició, agrupades en un mòdul en l'edifici. En l'exterior es muntarà 1 bateria de condensadors (BC).
  
- Una transformació dotada d'un transformador de potència trifàsic, de relació 220/20 kV-50MVA amb la corresponent reactància trifàsica limitadora de posada a terra. Per al subministrament dels serveis propis de la subestació, s'instal·larà en intempèrie un transformador de serveis auxiliars (TSA) de relació 20/0,380-0,220 kV i 250 kVA de potència.
  
- Un edifici de cel·les i control en el qual s'ubicaran les cel·les de 20 kV, equips de control, protecció, comunicació, serveis auxiliars en baixa tensió (BT) etc. necessaris per al correcte funcionament de la subestació, i també una dependència per a lavabo i vestidor.
  
Pressupost: 835.287.129 PTA.
  
Cosa que es fa pública perquè puga ser examinat el projecte en aquest Servei Territorial d'Indústria i Energia, situat al carrer de Cavallers núm. 8 de Castelló de la Plana, i s'hi puguen formular les reclamacions, en doble exemplar, que s'estimen oportunes en el termini de vint dies comptats a partir de l'endemà de la publicació d'aquest anunci.